ಪೊಲೀಸರಿಗೆ ಕೊರೊನಾ ವಿರುದ್ಧದ ಯುದ್ಧಕ್ಕೆ ಹೊಸ ಪಿಪಿಇ ಕಿಟ್ ಬೆಂಗಳೂರು: ಪೊಲೀಸ್ ಅಧಿಕಾರಿಗಳಿಗೆ ಹೊಸ ಪಿಪಿಇ ಕಿಟ್ ನೀಡಲು ಇಲಾಖೆ ಮುಂದಾಗಿದೆ. ರಾಜ್ಯದ ಪೊಲೀಸರಲ್ಲಿ ಕೊರೊನಾ ರಣ ಕೇಕೆ ಹಾಕುತ್ತಿದ್ದ ಕಾರಣ ಅವರಿಗೆ ಯಾವುದೇ ತೊಂದರೆ ಉಂಟಾಗಬಾರದೆಂದು ಪಿಪಿಇ ಕಿಟ್ ನೀಡಲಾಗಿತ್ತು. ಆದರೆ ಅದನ್ನ ಸರಿಯಾಗಿ ಧರಿಸಲು ಆಗುತ್ತಿರಲಿಲ್ಲ, ಒಂದು ವೇಳೆ ಧರಿಸಿದ್ದರೆ ಕೆಲಸ ನಿರ್ವಹಿಸಲು ಹಿಂಸೆ ಯಾಗುತ್ತಿತ್ತು. ಮತ್ತು ಅದರಲ್ಲಿ ಅಧಿಕಾರಿಗಳನ್ನ ಗುರುತು ಪತ್ತೆ ಹಚ್ಚಲು ಕಷ್ಟವಾಗುತ್ತಿತ್ತು. ಹೀಗಾಗಿ ತಮಗೆ ಬೇರೆ ಪಿಪಿಇ ಕಿಟ್ ನೀಡುವಂತೆ ಇಲಾಖೆಗೆ ಮನವಿ ಮಾಡಿಕೊಂಡಿದ್ದರು. ಅದ್ರಂತೆ ಅನ್ವೇರ್ ಖಾಸಗಿ ಗಾರ್ಮೆಂಟ್ಸ್ಗೆ ಪಿಪಿಇ ಕಿಟ್ಗೆ ಆರ್ಡರ್ ಮಾಡಲಾಗಿತ್ತು. ಈ ಹಿಂದೆ ಇದ್ದ ಕಮಿಷನರ್ ಭಾಸ್ಕರ್ ರಾವ್ ಕಿಟ್ ವಿತರಣೆಗೆ ಅನುಮತಿ ನೀಡಿದ್ದರು. ಸದ್ಯ ಬೆಂಗಳೂರು ಪೊಲೀಸರಿಗೆ ಪಿಪಿಇ ಕಿಟ್ ವಿತರಿಸಲಾಗಿದ್ದು, ಇದು ಕಂಫರ್ಟ್ ಕೊಟ್ಟರೆ ರಾಜ್ಯದ ಎಲ್ಲಾ ಪೊಲೀಸ್ ಸಿಬ್ಬಂದಿಗೂ ನೀಡಲು ಚಿಂತನೆ ಮಾಡಲಾಗಿದೆ. ದಕ್ಷಿಣ ವಿಭಾಗದ ಪೊಲೀಸರಿಗೆ ಈಗಾಗಲೇ ಕಿಟ್ ವಿತರಿಸಲಾಗಿದ್ದು ಸಕರಾತ್ಮಕ ಸ್ಪಂದನೆ ಸಿಕ್ಕಿದೆ, ಹೀಗಾಗಿ ಬೆಂಗಳೂರಿನ ಎಲ್ಲಾ ಡಿವಿಜನ್ಗಳಿಗೂ ಇದೇ ಮಾದರಿಯ ಕಿಟ್ ನೀಡಲು ನಿರ್ಧಾರ ಮಾಡಿರುವುದಾಗಿ ಡಿಸಿಪಿ ರೋಹಿಣಿ ಕಟೋಚ್ ತಿಳಿಸಿದ್ದಾರೆ.